Mazurek, Milan, poslanec NR SR (2018-02-07):
Vážený pán predsedajúci, vážené kolegyne, kolegovia, vážený pán predkladateľ, je mi naozaj ľúto, že musím dnes vystupovať k tejto novele, ktorú považujem za úplnú katastrofu. S takýmto návrhom, s takýmto riešením zúfalej situácie mnohých oblastí východného a stredného Slovenska, kde nezamestnanosť častokrát atakuje hranicu 30 %, prichádzate päť minút po dvanástej a v skutočnosti neriešite vôbec nič. Čo je princípom tohto návrhu zákona? Poskytnúť ľuďom, ktorí zmenia svoje trvalé bydlisko kvôli práci o viac než 70 kilometrov, v dvoch rokoch 4-tisíc eur. V prípade, že sa bude jednať o manželov, až o 6-tisíc eur. Takýmto spôsobom chcete riešiť nezamestnanosť mnohých okresov východného Slovenska a zúfalú, alarmujúcu situáciu ľudí, ktorí sú odkázaní na to, aby tam žili. Ako som spomínal, pán kolega Petrák, opakovane sa snažíte obhájiť dôležitosť, zmysluplnosť a logiku tohto návrhu zákona, o ktorom som už predtým povedal, že je to, ako keby ste sa leukoplastovou náplasťou snažili zastaviť pretrhnutú priehradu, pretrhnutú vodnú nádrž. Jednoducho, chcel by som vám položiť pár otázok a získať odpovede, aby som pochopil, prečo tak vehementne obhajujete takýto návrh zákona a prečo je podľa vás vysťahovanie ľudí z východného Slovenska na západ za prácou dobrým riešením problémov, ktoré Slovensko trápia. Zistil som, že ste v súčasnosti starostom v Hurbanovej Vsi. Tá sa nachádza 40 km od Bratislavy, nachádza sa 300 km od Popradu, 420 km od Vranova nad Topľou a 469 km od Sniny. Mojou otázkou teda na vás je: Aké reálne skúsenosti máte s východným Slovenskom? Ako často tam ste? Ako poznáte problém, ak ho teraz ako predkladateľ idete riešiť? Ako často sa rozprávate s obyvateľmi východného Slovenska, ktoré, ktorých tieto problémy trápia, a či vám na toto vaše riešenie odpovedali: Áno, pán Petrák, výborný, skvelý, fantastický nápad, už len aby bol presadený do praxe. Pretože ste hovorili pred pár chvíľami o tom, že podľa vás tento návrh zákona nebude mať za dôsledok to, že sa obyvatelia z východu budú sťahovať na západ a nebudeme riešiť problém vyľudňovania mnohých oblastí východného Slovenska. Pán Petrák, my ten problém riešime už teraz, už teraz je mnoho oblastí východného Slovenska, keď prídete niekde do Stropkova, do Svidníka, do Medzilaboriec, vyľudnených, pretože mladí ľudia húfne utekajú za prácou, pretože na východe nemáme žiadne pracovné príležitosti. Asociáli v osadách sa množia neuveriteľnou rýchlosťou a my stále pozeráme na to, ako vláda prichádza s jednou, druhou, treťou, štvrtou investíciou v hodnotách celkovo niekoľko miliárd eur a všetky tieto zahraničné investície, tieto fabriky, tieto výrobné haly stavia do Trnavy, do Nitry, do Voderadov, jednoducho na západ Slovenska, ktorý je ľuďom, ako som spomínal, v Snine, v Stropkove, vo Vranove neuveriteľne vzdialený. A potom, keď hovoríme o tom, že na Slovensku nemáme dostatok kvalifikovanej sily, ktorá by mohla obsadiť tieto pracovné miesta vo fabrikách, na ktorých zriadenie sa poskladali práve títo obyvatelia východného Slovenska, tak ako som hovoril vo faktickej poznámke, je predsa logické, že niekto zo Stropkova, zo Svidníka alebo zo Sniny už radšej pocestuje do tej Viedne alebo do toho Linzu, kde dostane dvaapolkrát takú veľkú mzdu, ako za tú istú prácu dostane niekde v Nitre alebo v Trnave. Stále hovoríme, nielenže problémom je nízka mzda, ktorú tieto zahraničné fabriky poskytujú obyvateľom Slovenskej republiky, problémom je rovnako aj to, kde tieto fabriky umiestňujete. Pretože keď poviete obyvateľovi východného Slovenska, ktorý chodí do práce za 400, 500 eur, vy ako sociálna vláda, že z jeho daní ste darovali pol miliardy eur zahraničnému investorovi a následne ste jeho fabriku postavili pri Nitre, kde za jeho peniaze v jeho vlastnom štáte zamestnávate Rumunov a Srbov, pretože nemáte dostatok pracovnej sily, ktorá by tam mohla pracovať, tak tento človek jednoducho stráca pôdu pod nohami a musí sa mu zdať, že sa mu sníva. Že toto je sociálna vláda? Určite môžte argumentovať, ale na východe nie je infraštruktúra, na východe nemáme diaľnice, na východe títo investori pôsobiť jednoducho nechcú. Ale kto mal na bilbordoch v roku 2006, že do roku 2010 bude diaľnica do Košíc? Aký je rok, pán Petrák? 2018! Čo zo svojich sľubov, opakovaných sľubov strany SMER – SD ste reálne splnili? Veď ja stále opakujem, že vaša politika vo vzťahu k východnému Slovenska môže byť otvorene označená za genocídnu. A poviem prečo. Pretože genocída nie je len, keď prídete a vystrieľate alebo vyzabíjate určitú časť nejakého národa, etnika a tak ďalej. Genocída je aj v tom prípade, ak nastavíte životné podmienky obyvateľov určitej skupiny alebo určitého regiónu na také, že sa z nich jednoducho nedá, nedá ďalej pokračovať, nedá sa z nich vyžiť, a vytvoríte podmienky, ktoré zamedzia ďalšiemu, ďalšiemu zväčšovaniu tejto komunity, ďalšiemu rodeniu detí a tak ďalej a tak ďalej. To znamená, keď si pozrieme podmienky východného Slovenska, od ktorého, ako som spomínal, ste tak neuveriteľne v Hurbanovej Vsi vzdialený, tak môžete vidieť, že tie podmienky sa už dnes blížia ku genocíde, pretože na východe mladé rodiny deti nemajú, utekajú húfne do zahraničia, asociáli sa množia neuveriteľným tempom, kriminalita stúpa, ako aj hovorí aj váš pán minister vnútra a nič vláda reálne nerieši. A okrem toho, že robíte zo Slovenska druhý Detroit, pretože kto pozná históriu amerického mesta Detroit, kde sa nastavali všetky možné automobilky, aké len existovali, zastrešené asi firmou General Motors, a následne prišla v roku 2008 kríza a znížil sa dopyt po automobiloch a mesto krachlo a zmenilo sa na jedno veľké černošské geto s obrovskou kriminalitou, tak to isté vy robíte zo Slovenska. Pán Poliačik sa môže smiať, ale na to sme si už zvykli, ale čo iné sa stane, keď príde kríza a zníži sa dopyt po automobiloch? Čo budú tieto automobilky robiť? Nezačnú prepúšťať, nezačnú zatvárať svoje fabriky? (Reakcia z pléna.) Aspoň vidíme kultúru týchto tzv. opozičných liberálnych poslancov. (Reakcia z pléna.) Dobre, budem pokračovať. Nielen to, že zo Slovenska robíte automobilovú veľmoc, ktorá môže na to veľmi nepekne doplatiť, ale ešte, ako som spomínal, ničíte východné Slovensko, pretože tento návrh zákona sa nedá inak nazvať, pán Petrák. Ak chcete riešiť problémy východného Slovenska tým, že doveziete východniarov na západ namiesto toho, aby ste doniesli pracovné príležitosti alebo investície na východ, lebo ako som spomínal, napríklad Prešovský a Košický kraj figurujú v tej miere investícií na posledných miestach, pritom majú najviac problémov, najvyššiu nezamestnanosť, najnižšiu priemernú mzdu a najviac dlhodobo nezamestnaných ľudí prevažne v asociálnych osadách. Ale vy to neriešite a stále tvrdíte, že ste sociálna vláda. A ľudia sa nenajedia z toho, čo pán Robert Fico alebo pán Erik Tomáš sľubujú v nedeľu alebo v sobotu v televíznych debatách, do ktorých poslancov Ľudovej strany – Naše Slovensko nepozývate. Nenajedia sa z toho. Ľudia potrebujú prácu. A keď hovoríme o tom, že tu nie je dostatok kvalifikovanej sily, tak ako som spomínal, keby ste postavili tieto automobilky alebo hociktoré z týchto fabrík na východné Slovensko, množstvo z tých ľudí, ktorí pracujú na západe a ktorých osobne poznám, by sa sem vrátili. Pretože, keď mi niekto povie, že keby v Stropkove dostal mzdu ako dostane zamestnanec niekde v Jaguari, tak by necestoval do Mníchova, necestoval by do Linzu, necestoval by do Salzburgu, ale ostal by v tom Stropkove, pretože tam by mu tá mzda na ten život stačila. Tak takto jednoducho môžme riešiť tie problémy. Ale zase narážame na ten istý problém s infraštruktúrou a so sľubmi vašej vlády, ktoré jednoducho neplníte. No a okrem toho, veľmi nebezpečná vec tohto návrhu zákona je, ako spomínali kolegovia predo mnou, že sa snažíte uľahčovať zahraničným investorom, zamestnávateľom zamestnávať cudzincov na Slovensku. A týka sa to, ako bolo spomínané, polovice okresov, kde chcete uľahčiť možnosť cudzincom zamestnať sa na Slovensku. No ako inak sa má na toto človek pozerať ako na genocídnu politiku, keď mladé rodiny, mladých ľudí húfne po desaťtisícoch vyháňate do zahraničia a lákate sem cudzincov, uľahčujete možnosť ich zamestnávania, pretože tu údajne nemá kto pracovať? A potom prídete s nápadom, vyriešime to tým, že donesieme ďalšiu automobilku, dáme ďalšiu dotáciu ďalšiemu zahraničnému investorovi a postavíme ju do okresu, kde je nezamestnanosť dve percentá, tri percentá a pozeráte sa na nás, ako keby ste riešili problémy. Ja do vás nechcem, nechcem na vás nejak útočiť, nechcem vás nejak urážať, mne je z toho úprimne smutno, pretože na východe žijem, poznám tisí; poznám množstvo takýchto ľudí, ktorí musia pracovať v zahraničí. Poznám tú situáciu na rozdiel od vás, pán Petrák, a bol by som veľmi rád, keby vláda prijala kroky, ktoré skutočne efektívnym spôsobom budú riešiť východné Slovensko, problém s nezamestnanosťou a všetky problémy s týmto spojené. Ale tento návrh to rozhodne nie je. Ďakujem.